આગળથી ખબર કર્યા વિના જ ભિષ્મ ઘરે પાછો ફર્યો, સુદેવી પોતાની બાલવાડીના બાળકો સાથે ગુંથાયેલી હતી. ભિષ્મ આવ્યો. સુદેવી તરફ સ્નેહનું સ્મિત વેરી એણે ગંગાજળની લોટી એના હાથમાં મૂકી અને ગઢવાલના મેળામાંથી ખરીદેલા લાકડાના ખૂબ બધાં રમકડાં એણે બાલવાડીનાં ફૂલોમાં વેરી દીધાં. સુદેવી પતિને જોઈ જ રહી. એકાંત મળતા ભિષ્મે ગંગા નદીના બંધની આડશમાં એના હૈયા પર છવાયેલા કળણને સાધુબાબાએ તથા નારુએ કેવી રીતે છેડ્યા હતા એની સવિસ્તાર વાત કહી.